Taru sormusten herrasta: Sormuksen ritarit

### Pääosat

Elijah Wood, Ian McKellen, Liv Tyler, Viggo Mortensen, Sean Astin, Cate Blanchett, John Rhys-Davies Billy Boyd Dominic Monaghan, Orlando Bloom, Christopher Lee, Hugo Weaving, Sean Bean, Ian Holm, Andy Serkis

### Kesto

178 minuuttia

**Taru sormusten herrasta: Sormuksen ritarit** (engl. *The Lord of the Rings: The Fellowship of the Ring*) on Peter Jacksonin ohjaaman Taru sormusten herrasta-elokuvatrilogian ensimmäinen osa. Elokuva sai ensi-iltansa vuonna 2001, ja se perustuu J. R. R. Tolkienin kirjoittamaan fantasiakirjaan Taru sormusten herrasta. Elokuva on ollut kolmetoista kertaa Oscar-ehdokkaana ja voittanut palkinnot parhaasta musiikista, kuvauksesta ja erikoistehosteista.

## **Juoni**

(*Varoitus, tämä kohta paljastaa elokuvan juonenkäänteen.*)

Frodo Reppuli, hobitti, elelee tavallista elämää Konnussa, tietämättä että Musta Ruhtinas Sauron yrittää tavoitella Valtasormusta, joka kuuluu Frodon Bilbo-sedälle. Aiemmin sormus oli kuulunut Sauronille, joka menetti sen myöhemmin Tuomiovuoren taistelussa. Sormus päätyi Klonkku-otukselle, joka menetti sen, koska sormus vieri jokeen. Myöhemmin Bilbo oli löytänyt sen sieltä myöhemmin, ja vienyt sen mukanaan Kontuun. Sauron yrittää saada sormuksen itselleen, sillä ilman sitä hänen mahtavat voimansa eivät ole täydelliset. Bilbo päättää lähteä vaeltamaan vuorille, ja jättää suurimman osan rikkauksistaan (Valtasormus lukuun ottaen) Frodolle. Bilbo oli käskenyt velho Gandalfin pitämään huolta Frodosta, mutta hän piipahti vain silloin tällöin Frodoa katsomassa. Erään kerran, kun Gandalf taas saapui Kontuun, hän käski, että Frodon täytyisi lähteä pakoon, sillä Sauron oli lähettänyt yhdeksän Mustaa ratsastajaa, eli Nazgûlia, Kontuun. Mustat ratsastajat jahtasivat Frodoa, ja hänen ystäviään Samia, Merriä, ja Pippiniä ympäri maita ja mantuja. He pääsevät pakoon Vanhan metsän kautta, ja saapuvat Pomppivan Ponin majataloon, jossa he kohtasivat Konkari-nimisen miehen. Konkari kertoi oikean nimensä (Aragorn) ja vei hobitit Rivendelliin. Sillä aikaa Gandalf on lähtenyt kysymään neuvoja velho Sarumanilta. Saruman ei löytänyt ratkaisua, joten hän liittyi Sauronin joukkoihin liittouduttuaan Mustan ruhtinaan kanssa. Gandalf ratsasti Rivendelliin. Sillä aikaa Frodoa kohtasi iloinen yllätys: Bilbo oli saapunut Rivendelliin. Juhlien jälkeen Gandalf päätti, että sormus on tuhottava Tuomiovuoren tulissa. Se on ainoa keino estää Sauronin aikeet. Frodo lupautuu hoitamaan tehtävän, ja hän saa rinnalleen kahdeksan sotilasta, Sormuksen saattueen (Aragorn, Gandalf, Samvais, Merri, Pippin, Boromir, Legolas, Gimli). He matkaavat Morian kaivosten halki kohti Mordorin maata, jossa Tuomiovuori sijaitsee. Sillä välin Saruman on alkanut rakentaa valtakuntaansa örkkien avulla. Saruman lähettää joukon örkkejä Saattueen kimppuun. Sillä välin Saattue on kohdannut tulisen hirviön, jonka seurauksena Gandalf putosi jyrkänteeltä suoraan tuliseen rotkoon. Sarumanin örkit hyökkäävät Saattueen kimppuun, joten Aragorn käskee Frodoa jatkamaan matkaa yksin. Frodon paras ystävä Sam päättää lähteä hänen mukaansa viime hetkillä. Muutamat örkit sieppaavat Merrin ja Pippinin vangeikseen sillä aikaa kun Aragorn, Legolas, Gimli, ja Boromir tappavat muut viholliset. Lopulta yksi örkeistä ampuu kaksi jousta Boromirin sydämeen, ja tämä kaatuu. Frodo ja Sam aloittavat vaarallisen matkansa kohti Mordorin maata.